நெருப்பாய் எரியும் வாழ்வு!  - வாழ்க்கை கவிதை

கல்வியை விற்கிறான் கடையிலே!-இங்கு 
 கற்பவன் நிற்கிறான் படையிலே! 
 கழுதைகள் காவலன் உடையிலே!-மனம் 
 கண்டு துடிக்குதே இடையிலே…! 
 பேயர சாளுது நாட்டிலே!-இன்று 
 பேனையை போடுறார் கூட்டிலே! 
 கணவனும் மனைவியும் கோட்டிலே!கொண்ட 
 காதலால் வந்தது றோட்டிலே…! 
 நினைவுகள் காதலின் மடியிலே!-நிதம் 
 நிம்மதி தேடுறார் குடியிலே! 
 வாழ்வு நிலைப்பது படியிலே!-இன்றேல் 
 வாடிட வேண்டுநாம் அடியிலே! 
 அனைத்தையும் இழந்தார் அலையிலே!-இன்று 
 அகதியாய் நனைகிறார் மழையிலே! 
 வாழ்க்கை செலவுயர் மலையிலே!-இட்ட 
 வாக்கினால் வந்தெதம் தலையிலே! 
 சும்மா புகழுவார் பேச்சிலே!-கொடும் 
 சுயநல முள்ளது மூச்சிலே! 
 வாழ்க்கை எரியுது நெருப்பிலே!-உலகில் 
 வாழ்வது அவரவர் பொறுப்பிலே! 
 2007.11.04 
   நன்றி. 
 *பதிவுகள் 
 *வார்ப்பு 
 *சுடர்ஒளி